《修禊日偕曹广文七人游南湖赋得裴休旧业休字公美舍宅为寺今真如寺是也》
元代·周棐

幽赏殊未穷，扬舲济南湖。载瞻裴公宇，萧条乃禅居。

缅思太和年，秩班百寮初。晚怀超俗缘，息心究空虚。

岁月既云迈，世事亦已徂。峨峨清辉堂，遗构委榛芜。

斯人不可为，慨伤独在余。

作者简介：四明人，字致尧。尝为宣公书院山长。善诗。有《山长集》。